CELEX: 62012CN0137
Language: el
Date: 2012-03-14 00:00:00
Title: Υπόθεση C-137/12: Προσφυγή της 14ης Μαρτίου 2012 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/24
            
         Προσφυγή της 14ης Μαρτίου 2012 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-137/12)
   2012/C 151/37
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Cujo, I. Rogalski και R. Vidal Puig)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση 2011/853/ΕΕ του Συμβουλίου, της 29ης Νοεμβρίου 2011, για την εξ ονόματος της Ένωσης υπογραφή της Ευρωπαϊκής σύμβασης για τη νομική προστασία των υπηρεσιών που βασίζονται ή συνίστανται στην πρόσβαση υπό όρους (1)·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Ισχυρισμοί και κύρια επιχειρήματα
   
   Με τον πρώτο λόγο ακυρώσεως, η Επιτροπή υποστηρίζει ότι το άρθρο 114 ΣΛΕΕ δεν είναι η ενδεδειγμένη νομική βάση για την έκδοση της προσβαλλομένης αποφάσεως. Πράγματι, κατά την προσφεύγουσα, η απόφαση θα έπρεπε να έχει εκδοθεί βάσει του άρθρου 207, παράγραφος 4, ΣΛΕΕ κατά το οποίο το Συμβούλιο μπορεί να συνάπτει διεθνείς συμβάσεις στον τομέα της κοινής εμπορικής πολιτικής, όπως αυτή ορίζεται στο άρθρο 207, παράγραφος 1, ΣΛΕΕ. Η επίμαχη σύμβαση δεν αποβλέπει στη «βελτίωση της λειτουργίας της εσωτερικής αγοράς», καθώς κύριος σκοπός της είναι να «διευκολύνει» και να «προωθήσει» την παροχή υπηρεσιών προσβάσεως υπό όρους μεταξύ της Ένωσης και άλλων κρατών της Ευρώπης. Θα έχει ευθές και άμεσο αποτέλεσμα επί της παροχής υπηρεσιών προσβάσεως υπό όρους καθώς και επί του εμπορίου παράνομων συσκευών και υπηρεσιών σχετικών με τις συσκευές αυτές. Κατά συνέπεια, η σύμβαση εμπίπτει στο πεδίο εφαρμογής των διατάξεων περί κοινής εμπορικής πολιτικής.
   Με τον δεύτερο λόγο ακυρώσεως, η προσφεύγουσα προβάλλει παραβίαση της αποκλειστικής εξωτερικής αρμοδιότητας της Ένωσης (άρθρα 2, παράγραφος 1, και 3, παράγραφοι 1 και 2, ΣΛΕΕ) επειδή το Συμβούλιο έκρινε ότι η σύναψη της συμβάσεως δεν ενέπιπτε στην αποκλειστική εξωτερική αρμοδιότητα της Ένωσης μολονότι η σύμβαση εμπίπτει στην κοινή εμπορική πολιτική ή, σε κάθε περίπτωση, ή σύναψή της ενδέχεται να θίξει κοινούς κανόνες ή να μεταβάλει το περιεχόμενό τους.
   
      (1)  ΕΕ L 336, σ. 1